ในปัจจุบันการทำธุรกรรมทางการเงินโดยเฉพาะในเรื่องของการกู้เงินและการให้สินเชื่อของธนาคารจำเป็นที่จะต้องใช้เอกสารต่างๆในการประกอบการทำธุรกรรม หนึ่งในนั้นก็คือเอกสาร ภ.ง.ด. หรือแบบภาษีเงินได้ ซึ่งเป็นสิ่งที่ผู้มีรายได้จะต้องชำระภาษีจะต้องมีการยื่นแบบภาษีซึ่งก็คือเอกกสาร ภ.ง.ด.---------------------------

โครงงานนี้เป็นส่วนหนึ่งของการปฏิบัติสหกิจศึกษากับ ธนาคารไทยพาณิชย์ จำกัด (มหาชน) ปัจจุบันลูกค้าของธนาคารไทยพาณิชย์ที่ต้องการทำธุรกรรมประเภทสินเชื่อหรือการกู้เงินจำเป็นที่จะต้องใช้เอกสารสเตตเมนต์และเอกสาร ภ.ง.ด. หรือเอกสารอื่นๆที่เกี่ยวกับภาษีอากรเพื่อประกอบการทำธุรกรรมและให้ธนาคารใช้ประกอบในการพิจารณาการให้สินเชื่อ ลูกค้าจำเป็นจะต้องทำการขอสเตตเมนต์จากแต่ละธนาคารที่ลูกค้ามีเพื่อส่งให้กับธนาคารที่ขอสินเชื่อด้วยตนเอง กระบวนการนี้ทำให้เกิดความล่าช้าขึ้นและทำให้ธนาคารทำการอนุมติสินเชื่อได้ช้าซึ่งหมายความว่าจะทำให้ธนาคารได้ลูกค้าในการกู้น้อยลง

เพื่อแก้ไขปัญหาดังกล่าว ผู้พัฒนาจึงได้ออกแบบและพัฒนาระบบ Digital Statement ในรูปแบบ Web view ซึ่งอยู่ภายในแอปพลิเคชัน SCB Easy ของธนาคาร โดยพัฒนาในส่วนของ Backend ซึ่งพัฒนาขึ้นเพื่อให้ลูกค้าที่ต้องการขอสินเชื่อสามารถกดขอสเตตเมนต์ของธนาคารที่ตนเองใช้งานจากแอปพลิเคชัน SCB Easy ทำให้ลูกค้าไม่จำเป็นต้องทำการขอสเตตเมนต์จากธนาคารต่างๆด้วยตนเอง รวมถึงธนาคารสามารถดึงข้อมูลการเงินจากกรมสรรพากรมาใช้ในกระบวนการพิจารณาการให้สินเชื่อ เพื่อความแม่นยำและความรวดเร็วในการประเมินสถานะการเงินของลูกค้า ซึ่งระบบนี้จะทำให้ลดเวลาในกระบวนการการให้สินเชื่อ อำนวยความสะดวกให้กับลูกค้า และทำให้ธนาคารสามารถอนุมัติสินเชื่อได้เร็วขึ้น และนำไปสู่รายได้ของธนาคารที่ได้รับดอกเบี้ยจากสินเชื่อมากขึ้น

1. เพื่อศึกษา ออกแบบ และพัฒนาระบบในส่วนของ Backend ของระบบดิจิทัลสเตตเมนต์
2. เพื่อสามารถนำข้อมูลสเตตเมนต์หรือเอกสารที่เกี่ยวกับภาษีมาส่งต่อให้กับระบบสินเชื่อของธนาคารผ่านช่องทางของแอปพลิเคชันของ SCB Easy
3. เพื่อทดสอบระบบดิจิทัลสเตตเมนต์ให้มีประสิทธิภาพและทำงานได้ถูกต้อง
4. ลูกค้าไม่จำเป็นต้องขอสเตตเมนต์จากธนาคารต่างๆด้วยตนเอง
5. ลดระยะเวลาในกระบวนการการพิจารณาสินเชื่อ
6. เพิ่มโอกาสในการหารายได้จากสินเชื่อของธนาคาร
7. เพิ่มความสะดวกสบายในการจัดการข้อมูลเอกสารประกอบการพิจารณาสินเชื่อ

การพัฒนาระบบ Digital Statement นี้เป็นการตอบสนองต่อความเปลี่ยนแปลงในยุคดิจิตอลและการเปลี่ยนแปลงทางเทคโนโลยีที่มีอยู่ในปัจจุบัน เพื่อเพิ่มประสิทธิภาพในการให้บริการและขับเคลื่อนธนาคารไปสู่การเป็นธนาคารดิจิทัลที่ตอบสนองความต้องการของลูกค้าและพัฒนาต่อยอดในอนาคตอย่างยั่งยืน

จากนั้นธนาคารจะทำการดึงข้อมูลสเตตเมนต์ของธนาคารต่างๆที่ลูกค้าใช้งานและส่งให้ในส่วนของการพิจารณาสินเชื่อโดยอัตโนมัติ